Euroopa Nõukogu peasekretär

Euroopa Nõukogu peasekretäri määrab Euroopa Nõukogu Ministrite Komitee soovituse põhjal viieks aastaks ametisse Euroopa Nõukogu Parlamentaarne Assamblee. Peasekretärile usaldatakse vastutus nende eesmärkide täitmise eest, milleks Euroopa Nõukogu 1949. aasta 5. mail Londonis asutati: saavutada liikmesriikide vahel suuremat ühtsust nende ühiseks pärandiks olevate ideaalide ja põhimõtete kindlustamisel ja täide viimisel ning lihtsustada nende majanduslikku ja ühiskondlikku arengut.

Kuigi peasekretäri võimupädevus ei ole selgesti piiritletud, on peasekretäril tegelikult igakülgne vastutus Euroopa Nõukogu tööprogrammi ja eelarve strateegilise juhtimise eest ning ta teostab järelevalvet asutuse ja sekretariaadi igapäevase toimimise üle.

Peasekretärid
+ Euroopa Nõukogu peasekretärid Riik  Peasekretär  Astus ametisse  Lahkus ametist ŠveitsAlain Berset  18. september 2024  HorvaatiaMarija Pejčinović Burić  18. september 2019  18. september 2024 NorraThorbjørn Jagland  1. oktoober 2009  18. september 2019 SuurbritanniaTerry Davis  1. september 2004  31. august 2009 AustriaWalter Schwimmer 1. september 1999  31. august 2004 RootsiDaniel Tarschys  1. juuni 1994  1. september 1999 PrantsusmaaCatherine Lalumière  1. juuni 1989  31. mai 1994 HispaaniaMarcelino Oreja Aguirre  1. oktoober 1984  1. juuni 1989 AustriaFranz Karasek 1. oktoober 1979  1. oktoober 1984 Lääne-SaksamaaGeorg Kahn-Ackermann 17. september 1974  17. september 1979 AustriaLujo Tončić-Sorinj 16. september 1969  16. september 1974 SuurbritanniaPeter Smithers 16. märts 1964  15. september 1969 ItaaliaLodovico Benvenuti 19. september 1957  15. märts 1964 PrantsusmaaLéon Marchal 21. september 1953  24. september 1956 PrantsusmaaJacques Camille Paris 11. august 1949  17. juuli 1953

Poleemika 2009. aasta valimiste ümber
2009. aasta 12. mail teavitas Euroopa Nõukogu Ministrite Komitee Euroopa Nõukogu Parlamentaarset Assambleed, et peasekretäri kohale oli vaid kaks kandidaati: Thorbjørn Jagland (endine Norra peaminister) ja Włodzimierz Cimoszewicz (endine Poola peaminister). Sellega oli komitee lükanud tagasi Belgia üleskutse lisada veel kaks isikut kandidaatide nimekirja. Juhuslikult olid mõlemad eelpool mainitud kandidaadid ühel ajal peaministrid (1996-1997) ning mõlemad olid ka sotsiaaldemokraadid. 23. juunil otsustas assamblee lükata valimised edasi vähemalt kuni oma septembris toimuva istungjärguni, jättes seega peasekretäri koha alates 1. septembrist tühjaks.

Parlamentaarsele Assambleele tekitas pahameelt, et Ministrite Komitee oli nimekirjast eemaldanud kaks kandidaati: Belgia senaatori Luc Van den Brande ja Ungari parlamendiliikme Matyas Eorsi, kes olid mõlemad Parlamentaarse Assamblee liikmed. 2009. aasta 11. septembril ilmunud artiklis kommenteeris tekkinud olukorda ka ajakiri Le Monde ning nentis, et tulevane peasekretär saab enda juhtida kriisis oleva institutsiooni.

Sama aasta 30. septembril valiti peasekretäriks Thorbjørn Jagland.

Viited

Välislingid
Euroopa Nõukogu peasekretäri koduleht

Kategooria:Euroopa Nõukogu